CELEX: 32011D0258
Language: mt
Date: 2011-04-27 00:00:00
Title: 2011/258/UE: Deċiżjoni ta’ Implimentazzjoni tal-Kummissjoni tas- 27 ta’ April 2011 li temenda d-Deċiżjoni 89/471/KEE li tawtorizza metodi għall-klassifikazzjoni tal-karkassi tal-ħnieżer fil-Ġermanja (notifikata bid-dokument numru C(2011) 2709)

29.4.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 110/29
               
            DEĊIŻJONI TA’ IMPLIMENTAZZJONI TAL-KUMMISSJONI
      tas-27 ta’ April 2011
      li temenda d-Deċiżjoni 89/471/KEE li tawtorizza metodi għall-klassifikazzjoni tal-karkassi tal-ħnieżer fil-Ġermanja
      (notifikata bid-dokument numru C(2011) 2709)
      (It-test bil-Ġermaniż biss huwa awtentiku)
      (2011/258/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u partikolarment l-Artikolu 43(m), flimkien mal-Artikolu 4 tiegħu,
      Billi:
      
                  (1)
               
               
                  Bid-Deċiżjoni tal-Kummissjoni 89/471/KEE (2), ġie awtorizzat l-użu ta’ diversi metodi għall-klassifikazzjoni tal-karkassi tal-ħnieżer fil-Ġermanja.
               
            
                  (2)
               
               
                  Il-Ġermanja qalet li l-aġġornament tal-formula nazzjonali huwa assolutament meħtieġ sabiex jitqies il-proċess tat-trobbija matul l-aħħar 15-il sena. L-aħħar aġġornament tal-ekwazzjoni għal-laħam dgħif tal-apparat tal-klassifikazzjoni u l-metodu taż-“Zwei-Punkt-Meßverfahren” (ZP) imur lura għall-1995.
               
            
                  (3)
               
               
                  Il-Ġermanja talbet lill-Kummissjoni tawtorizza s-sostituzzjoni tal-formuli użati fil-metodi tal-“General Electric Logiq 200pro”, l-“Autofom I” u ż-“Zwei-Punkt-Meßverfahren” (ZP) għall-klassifikazzjoni tal-karkassi tal-ħnieżer kif ukoll biex tawtorizza żewġ metodi ġodda għall-klassifkazzjoni tal-karkassi tal-ħnieżer fit-territorju tagħha u ppreżentat deskrizzjoni dettaljata tal-prova tad-dissezzjoni, li tindika l-prinċipji li fuqhom huwa bbażat il-metodu, ir-riżultati tal-prova tad-dissezzjoni tiegħu u l-ekwazzjoni użata għall-assessjar tal-perċentwali tal-laħam dgħif fil-protokoll ipprovdut fl-Artikolu 23(4) tar-Regolament tal-Kummissjoni (KE) Nru 1249/2008 tal-10 ta’ Diċembru 2008 li jistabbilixxi regoli dettaljati dwar l-implimentazzjoni tal-iskali tal-Komunità għall-klassifikazzjoni ta’ karkassi taċ-ċanga, tal-majjal, u tal-laħam tan-nagħaġ u r-rappurtar tal-prezzjijiet tagħhom (3).
               
            
                  (4)
               
               
                  Eżami ta’ dik it-talba wera li l-kundizzjonijiet għall-awtorizzazzjoni ta’ dawk il-metodi ta’ klassifika jiġu ssodisfati. Għalhekk, dawk il-metodi ta’ klassifikazzjoni għandhom jiġu awtorizzati fil-Ġermanja.
               
            
                  (5)
               
               
                  Id-Deċiżjoni 89/471/KEE għandha għalhekk tiġi emendata skont dan.
               
            
                  (6)
               
               
                  Fid-dawl taċ-ċirkostanzi tekniċi, filwaqt li jiġu introdotti apparati u ekwazzjonijiet ġodda, il-metodi tal-klassifikazzjoni tal-karkassi tal-ħnieżer awtorizzati skont din id-Deċiżjoni għandhom japplikaw mill-4 ta’ Ottubru 2011.
               
            
                  (7)
               
               
                  Il-modifiki tal-apparat jew il-metodi ta’ klassifikazzjoni ma għandhomx jiġu permessi, sakemm ma jkunux awtorizzati espliċitament bid-Deċiżjoni tal-Kummissjoni.
               
            
                  (8)
               
               
                  Il-miżuri pprovduti f’din id-Deċiżjoni huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 89/471/KEE hija emendata kif ġej:
      
                  (1)
               
               
                  L-Artikolu 1a huwa sostitwit b’dan li ġej:
                  “Artikolu 1a
                  Permezz ta’ deroga mill-Artikolu 1(2) u (3), l-użu tal-metodi li ġejjin huwa awtorizzat għall-klassifikazzjoni tal-karkassi tal-ħnieżer skont il-punt 1 tat-Taqsima B.IV tal-Anness V għar-Regolament tal-Kunsill (KE) Nru 1234/2007 (*) fil-Ġermanja:
                  
                              —
                           
                           
                              l-apparat tal-“Autofom I” u l-metodi ta’ valutazzjoni marbuta miegħu, li d-dettalji tagħhom jinstabu fil-Parti III tal-Anness;
                           
                        
                              —
                           
                           
                              l-apparat tal-“Autofom III” u l-metodi ta’ valutazzjoni marbuta miegħu, li d-dettalji tagħhom jinstabu fil-Parti IV tal-Anness;
                           
                        
                              —
                           
                           
                              l-apparat tas-“CSB Image Meater” u l-metodi ta’ valutazzjoni marbuta miegħu, li d-dettalji tagħhom jinstabu fil-Parti V tal-Anness.
                           
                        
                     (*)  ĠU L 299, 16.11.2007, p. 1.”"
						
               
            
                  (2)
               
               
                  L-Anness huwa emendat skont l-Anness għal din id-Deċiżjoni.
               
            Artikolu 2
      Din id-Deċiżjoni għandha tapplika mill-4 ta’ Ottubru 2011.
      Artikolu 3
      Din id-Deċiżjoni hija indirizzata lir-Repubblika Federali tal-Ġermanja.
      
         Magħmul fi Brussell, is-27 ta’ April 2011.
         
            
               Għall-Kummissjoni
            
            Dacian CIOLOŞ
            
               Membru tal-Kummissjoni
            
         
      
      
         (1)  ĠU L 299, 16.11.2007, p. 1.
      
         (2)  ĠU L 233, 10.8.1989, p. 30.
      
         (3)  ĠU L 337, 16.12.2008, p. 3.
      
         ANNESS
         L-Anness għad-Deċiżjoni 89/471/KEE huwa emendat kif ġej:
         
                     1.
                  
                  
                     Fil-Parti I (Ultrasonic Scanner GE Logiq 200pro), il-punt 2 huwa sostitwit b’dan li ġej:
                     
                                 “2.
                              
                              
                                 Il-kontenut ta’ laħam dgħif tal-karkassa għandu jiġi kkalkulat skont il-formula li ġejja:
                                 LMP = 60,98501 – 0,85831•x1 + 0,16449•x2
                                 
                                 fejn:
                                 
                                             LMP
                                          
                                          
                                             =
                                          
                                          
                                             il-perċentwali tal-laħam dgħif stmat fil-karkassa,
                                          
                                       
                                             x1
                                             
                                          
                                          
                                             =
                                          
                                          
                                             il-ħxuna tax-xaħam tad-dahar (bil-ġilda ta’ barra) f’millimetri, imkejla 7 ċentimetri ’l bogħod mil-linja tan-nofs tal-karkassa maqsuma, bejn it-tieni u t-tielet kustilja tal-aħħar,
                                          
                                       
                                             x2
                                             
                                          
                                          
                                             =
                                          
                                          
                                             il-ħxuna tal-muskolu dorsali f’millimetri, imkejla fl-istess ħin u fl-istess post bħal x1.
                                          
                                       Din il-formula għandha tkun valida għall-karkassi li jiżnu bejn 50 u 120 kilogramma.”
                              
                           
               
                     2.
                  
                  
                     Fil-Parti II (Zwei-Punkt-Meßverfahren (ZP)), il-punt 2 huwa sostitwit b’dan li ġej:
                     
                                 “2.
                              
                              
                                 Il-kontenut ta’ laħam dgħif tal-karkassi għandu jiġi kkalkulat skont il-formula li ġejja:
                                 LMP =58,10122 – 0,56495•F + 0,13199•M
                                 fejn:
                                 
                                             LMP =
                                          
                                          
                                             il-perċentwali tal-laħam dgħif stmat fil-karkassa,
                                          
                                       
                                             F —
                                          
                                          
                                             il-kejl tax-xaħam, il-ħxuna minima tax-xaħam viżibbli (bil-ġilda ta’ barra) li tkopri l-M. glutaeus medius fuq il-linja tan-nofs tal-karkassa maqsuma (mm)
                                          
                                       
                                             M —
                                          
                                          
                                             il-kejl tal-laħam, imkejjel fuq l-inqas distanza bejn it-tarf ta’ quddiem (il-kranju) tal-M. glutaeus medius u t-tarf ta’ fuq (id-dorsali) tal-kanal vertebrali (mm)
                                          
                                       Din il-formula għandha tkun valida għall-karkassi li jiżnu bejn 50 u 120 kilogramma.”
                              
                           
               
                     3.
                  
                  
                     Il-Parti III (Fully automatic ultrasonic carcase grading (Autofom)) hija sostitwita b’dan li ġej:
                     “PARTI III
                     
                     
                        Autofom I
                     
                     
                              
                                 1.
                              
                              
                                 Ir-regoli previsti f’din il-Parti għandhom japplikaw meta l-klassifikazzjoni tal-karkassi tal-ħnieżer issir permezz ta’ apparat magħruf bħala ‘Autofom I’.
                              
                           
                              
                                 2.
                              
                              
                                 L-apparat għandu jkun mgħammar b’sittax-il transdjuser ultrasoniku ta’ 2 MHz (tat-tip Carometec A/S) b’distanza ta’ ħidma ta’ 25 mm bejniethom.
                                 Id-dejta ultrasonika se tinkludi l-kejl tal-ħxuna tax-xaħam tad-dahar, il-ħxuna tal-muskolu u parametri relatati.
                                 Ir-riżultati tal-kejl għandhom jiġu kkonvertiti fi stimi tal-perċentwali ta’ laħam dgħif bl-użu tal-kompjuter.
                              
                           
                              
                                 3.
                              
                              
                                 Il-kontenut ta’ laħam dgħif tal-karkassi għandu jiġi kkalkulat abbażi ta’ 31 fattur varjabbli skont il-formula li ġejja:
                                 LMP = 63,95382561 – 0,11923455•IP001 – 0,09558979•IP002 – 0,10584604•IP007 – 0,05155666•IP009 – 0,13640649•IP016 – 0,14213204•IP022 + 0,03049588•IP030 + 0,01790568•IP032 + 0,01105555•IP038 – 0,16701099•IP042 – 0,06005469•IP071 – 0,22169624•IP079 + 0,06666878•IP084 + 0,05392766•IP086 – 0,21648737•IP090 – 0,26525617•IP091 – 0,09417923•IP092 – 0,01909767•IP093 – 0,01964313•IP094 – 0,02064380•IP095 – 0,01600385•IP096 – 0,01119575•IP103 – 0,00827959•IP109 – 0,00687431•IP111 – 0,00757384•IP112 + 0,01885055•IP113 + 0,06095365•IP115 + 0,05703606•IP116 + 0,04184455•IP120 + 0,04682307•IP121 + 0,03958671•IP122
                                 fejn:
                                 
                                              
                                          
                                          
                                             LMP = il-perċentwali tal-laħam dgħif stmat fil-karkassa,
                                          
                                       
                                              
                                          
                                          
                                             IP001, IP002, IP007…IP122 huma l-fatturi varjabbli mkejla bl-Autofom I.
                                          
                                       
                           
                              
                                 4.
                              
                              
                                 Il-kontenut ta’ laħam dgħif tal-karkassi jista’ jiġi kkalkulat ukoll abbażi ta’ 3 fatturi varjabbli t (fatturi varjabbli tal-komponenti prinċipali) skont il-formula li ġejja:
                                 LMP = 58,31148999 + 1,16880438•T1 + 0,66490881•T2 + 0,60981266•T3
                                 fejn:
                                 
                                             LMP
                                          
                                          
                                             =
                                          
                                          
                                             il-perċentwali tal-laħam dgħif stmat fil-karkassa,
                                          
                                       
                                             T1, T2, T3
                                          
                                          
                                             =
                                          
                                          
                                             il-fatturi varjabbli tal-komponenti prinċipli kkalkulati abbażi tal-31 fattur varjabbli ta’ paragrafu 3.
                                          
                                       
                           
                              
                                 5.
                              
                              
                                 Il-punti tal-kejl u l-metodu statistiku huma deskritti fil-Parti II tal-protokoll ippreżentat lill-Kummissjoni mill-Ġermanja skont l-Artikolu 23(4) tar-Regolament tal-Kummissjoni (KE) Nru 1249/2008 (*).
                                 Din il-formula għandha tkun valida għall-karkassi li jiżnu bejn 50 u 120 kg.
                              
                           
                        (*)  ĠU L 337, 16.12.2008, p. 3.”"
						
                  
               
                     4.
                  
                  
                     Il-Partijiet IV u V li ġejjin huma miżjuda:
                     “PARTI IV
                     
                     
                        Autofom III
                     
                     
                              
                                 1.
                              
                              
                                 Ir-regoli previsti f’din il-Parti għandhom japplikaw meta l-klassifika tal-karkassi tal-ħnieżer issir permezz ta’ apparat magħruf bħala ‘Autofom III’.
                              
                           
                              
                                 2.
                              
                              
                                 L-apparat għandu jkun mgħammar b’sittax-il transdjuser ultrasoniku ta’ 2 MHz (tat-tip Carometec A/S) b’distanza ta’ ħidma ta’ 25 mm bejniethom.
                                 Id-dejta ultrasonika se tinkludi l-kejl tal-ħxuna tax-xaħam tad-dahar, il-ħxuna tal-muskolu u parametri relatati.
                                 Ir-riżultati tal-kejl għandhom jiġu kkonvertiti fi stimi tal-perċentwali ta’ laħam dgħif bl-użu tal-kompjuter.
                              
                           
                              
                                 3.
                              
                              
                                 Il-kontenut ta’ laħam dgħif tal-karkassi għandu jiġi kkalkulat abbażi ta’ 5 fatturi varjabbli skont il-formula li ġejja:
                                 LMP = 65,21715434 – 0,23517230•R2P2 – 0,23350031•R2P6 – 0,25098775•R2P10 – 0,10926670•R2P13 + 0,19342930•R3P5
                                 fejn:
                                 
                                             LMP =
                                          
                                          
                                             il-perċentwali tal-laħam dgħif stmat fil-karkassa,
                                          
                                       
                                             R2P2 —
                                          
                                          
                                             il-piż medju ta’ żewġ miżuri ta’ kejl tax-xaħam mingħajr ġilda (mm), li jiżnu 2/3 u 1/3, rispettivament,
                                          
                                       
                                             R2P6 —
                                          
                                          
                                             il-piż medju ta’ żewġ miżuri ta’ kejl tax-xaħam minimi (mm), li jiżnu 2/3 u 1/3, rispettivament,
                                          
                                       
                                             R2P10 —
                                          
                                          
                                             xaħam minimu tas-sezzjoni trasversali (mm),
                                          
                                       
                                             R2P13 —
                                          
                                          
                                             il-valutazzjoni inizjali tad-daqs tal-karkassa,
                                          
                                       
                                             R3P5 —
                                          
                                          
                                             il-kejl tal-laħam massimu (il-pożizzjoni tal-kustilja massima mingħajr il-pożizzjoni tax-xaħam minimu kkonvertiti f’mm).
                                          
                                       
                           
                              
                                 4.
                              
                              
                                 Il-punti tal-kejl huma deskritti fil-Parti II tal-protokoll ippreżentat lill-Kummissjoni mill-Ġermanja skont l-Artikolu 23(4) tar-Regolament (KE) Nru 1249/2008.
                                 Din il-formula għandha tkun valida għall-karkassi li jiżnu bejn 50 u 120 kg.
                              
                           
                        PARTI V
                     
                     
                        CSB Image-Meater
                     
                     
                              
                                 1.
                              
                              
                                 Ir-regoli previsti f’din il-Parti għandhom japplikaw meta l-klassifikazzjoni tal-karkassi tal-ħnieżer issir permezz ta’ apparat magħruf bħala ‘CSB Image-Meater’.
                              
                           
                              
                                 2.
                              
                              
                                 Is-CSB Image-Meater jikkonsisti partikolarmenti minn vidjowkamera, kompjuter mgħammar b’kard għall-analiżi tal-immaġni, skrin, printer, mekkaniżmu użat għall-kmand, mekkaniżmu għar-rata u sistemi ta’ interazzjoni. It-tliet (3) fatturi varjabbli tal-Image-Meater huma kollha mkejla f’nofs il-linja tal-parti tal-perżut (madwar l-M. gluteus medius):
                                 Ir-riżultati tal-kejl għandhom jiġu kkonvertiti fi stimi tal-perċentwali ta’ laħam dgħif bl-użu tal-kompjuter.
                              
                           
                              
                                 3.
                              
                              
                                 Il-kontenut ta’ laħam dgħif tal-karkassi għandu jiġi kkalkulat skont il-formula li ġejja:
                                 LMP = 68,06616 – 0,45829•MS + 0,11278•MF – 0,25545•WL
                                 fejn:
                                 
                                             LMP =
                                          
                                          
                                             il-perċentwali tal-laħam dgħif stmat fil-karkassa,
                                          
                                       
                                             MS —
                                          
                                          
                                             il-miżura medja ta’ kejl tax-xaħam ’il fuq minn (id-dorsali ta’) M. gluteus medius (mm),
                                          
                                       
                                             MF —
                                          
                                          
                                             il-miżura medja ta’ kejl tal-laħam – fuq it-tul ta’ M. gluteus medius (mm),
                                          
                                       
                                             WL —
                                          
                                          
                                             it-tul medju tal-erba’ kranji tal-ġisem tal-vertebra lumbari ta’ M. gluteus medius (mm).
                                          
                                       
                           
                              
                                 4.
                              
                              
                                 Il-punti tal-kejl huma deskritti fil-Parti II tal-protokoll ippreżentat lill-Kummissjoni mill-Ġermanja skont l-Artikolu 23(4) tar-Regolament (KE) Nru 1249/2008.
                                 Din il-formula għandha tkun valida għall-karkassi li jiżnu bejn 50 u 120 kilogramma.”